# Cerkev sv. Frančiška, Zgornja Šiška

### Iz Wikipedije, proste enciklopedije

Za druge pomene glej Cerkev sv. Frančiška.
Cerkev sv. Frančiška

Cerkev sv. Frančiška v Zgornji Šiški je rimskokatoliška cerkev, ki je posvečena svetemu Frančišku Asiškemu. Je župnijska cerkev župnije Ljubljana - Šiška.

Pri cerkvi stojita župnišče in frančiškanski samostan Šiška.

## [uredi] Zgodovina

Cerkev sv. Frančiška

Že leta 1906 so pričeli z načrti za gradnjo nove cerkve, saj stara, cerkev sv. Jerneja, ni več zadostovala potrebam župnije.

Toda gradnja se je začela šele potem, ko je leta 1924 Jože Plečnik naredil nove načrte. Ta gradnja je bilo prvo Plečnikovo naročilo po vrnitvi v Ljubljano. Ker sprva lokacija ni bila določena, je Plečnik želel cerkev zgraditi na vrhu Šišenskega hriba z monumentalnim dostopom. Frančiškani pa so kupili parcelo, ki je bila (tedaj) sredi njiv. Notranji prostor je v obliki kvadrata, brez izrazite osi. Srednja ladja je poglobljena, obdaja jo stebrni obhod, namenjen procesijam. Monumentalni opečni stebri so odraz Plečnikovega klasičnega prepričanja. V notranjosti je pustil zelo malo prostora drugim oblikovalcem in ni bil naklonjen freskam, ki so jih narisali. Sam je načrtoval tudi večino opreme, vključno z oltarji in svetilkami.

Gradnja se je začela 19. aprila 1925 z blagoslovitvijo prostora in postavitvijo temeljnega kamna. 3. oktobra 1926 je bilo opravljeno cerkveno in oltarno posvečenje, ki sta ga opravila ljubljanski škof Anton Bonaventura Jeglič in mariborski škof Andrej Karlin. Gradnja se je nato nadaljevala z zunanjimi oz. stranskimi deli.

8. julija 1928 je cerkev postala župnijska cerkev takrat ustanovljene župnije sv. Frančiška v Šiški.

Leta 1930 so pričeli graditi zvonik, ki so ga končali oktobra 1932.

Notranji oltarji so bili tudi Plečnikovo delo, medtem ko je slikanje opravil akademski slikar, frančiškan pater Blaž Farčnik.

## [uredi] Glej tudi

- seznam cerkev v Sloveniji
- seznam zgradb in objektov v Ljubljani

## [uredi] Zunanje povezave

- Župnija Ljubljana - Šiška

Vzpostavljeno iz »http://sl.wikipedia.org../../../c/e/r/Cerkev_sv._Fran%C4%8Di%C5%A1ka%2C_Zgornja_%C5%A0i%C5%A1ka_61f4.html«

Kategorije: Zgradbe in objekti v Ljubljani | Zgornja Šiška | Cerkve v Sloveniji | Župnija Ljubljana - Šiška | Arhitektura art-nouveau v Ljubljani | Delo Jožeta Plečnika

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje